CELEX: 62013TN0575
Language: fi
Date: 2013-10-30 00:00:00
Title: Asia T-575/13: Kanne 30.10.2013 — Lesaffre et Compagnie v. SMHV — Louis Baking Company (BAKING CENTER BY TECHNOLINE)

1.2.2014   
            
            
               FI
            
            
               Euroopan unionin virallinen lehti
            
            
               C 31/11
            
         Kanne 30.10.2013 — Lesaffre et Compagnie v. SMHV — Louis Baking Company (BAKING CENTER BY TECHNOLINE)
   (Asia T-575/13)
   2014/C 31/20
   Kannekirjelmän kieli: ranska
   
      Asianosaiset
   
   
      Kantaja: Lesaffre et Compagnie (Pariisi, Ranska) (edustajat: asianajajat T. De Haan ja P. Péters)
   
      Vastaaja: sisämarkkinoiden harmonisointivirasto (tavaramerkit ja mallit) (SMHV)
   
      Vastapuoli valituslautakunnassa: Louis Baking Company, SL (Girona, Espanja)
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan sisämarkkinoiden harmonisointiviraston (tavaramerkit ja mallit) (SMHV) neljännen valituslautakunnan 30.8.2013 asiassa R 2333/2012-4 tekemän päätöksen kokonaisuudessaan ja
            
         
               —
            
            
               velvoittamaan SMHV:n korvaamaan Lesaffrelle unionin yleisessä tuomioistuimessa ja neljännessä valituslautakunnassa aiheutuneet oikeudenkäyntikulut
            
         
      Oikeudelliset perusteet ja pääasialliset perustelut
   
   
      Yhteisön tavaramerkin hakija: Louis Baking Conmpany, SL
   
      Haettu yhteisön tavaramerkki: Värillinen kuviomerkki, joka sisältää ilmaisun BAKING CENTER By TECHNOLINE luokkiin 30, 35 ja 42 kuuluvia tavaroita ja palveluja varten — Yhteisön tavaramerkkihakemus nro 9 195 793
   
      Sen tavaramerkin tai merkin haltija, johon väitemenettelyssä on vedottu: Kantaja
   
      Tavaramerkki tai merkki, johon väitemenettelyssä on vedottu: Ranskalainen tavaramerkki BAKING CENTER luokkaan 41 kuuluvia palveluja varten
   
      Väiteosaston ratkaisu: Väitteen hylkääminen
   
      Valituslautakunnan ratkaisu: Valituksen hylkääminen
   
      Kanneperusteet: Asetuksen N:o 207/2009 8 artiklan 1 kohdan b alakohdan rikkominen.